Rozprávky z palety - Uličiansky, Ján slovenský autor 29. októbra 1955 - 3. mája 2024; Palik, Peter; kolektív autorov (Martin Vydavateľstvo Matice slovenskej, 2007)
Na planéte menom Paleta, ktorá ležala v jednej zo slepých uličiek Mliečnej dráhy, na samom konci Dúhovej cesty v domčeku z fialových fixiek žila slečna Violka Fialka s nerozlučným spoločníkom ľ psíkom Indigom. A ako sa s ňou zoznámil Móric Modrý z Modry? A rozlúštil tajný farebný vzorec? Dozviete sa aj čosi o Rózovi Makovi a jeho ružovom saku, o zamilovanom semafore na ulici Jána Červeného, o žltučkom zrnku piesku z duny Hviezdnych vojen, o patáliách rozprávkara Bela v Bielom meste. Zistíte, ako profesor Modroň objavil modré z neba, ako zelené stromy zachránili Vincka Zelienku, i to, ako revízor Zoro Čierny prichytil čierneho pasažiera. Veľa pestrofarebných záhad nájdete v knižke, ktorú pre vás pripravili dvaja páni spisovatelia a deviati ASIlovi majstri štetca a dúhových farieb: Miloš Kopták, Katarína Ilkovičová, Martina Rozinajová, Martina Matlovičová, Kata Slaninková, Miriam Onderíková, Tomáš Klepoch, Jana Stankovianska a Juraj Balogh.
Keywords: literatúra pre deti; rozprávky - autorské; pre čitateľov od 6 rokov; slovenská literatúra